open-index/open-wikipedia-markdown huggingface dataset:
Live!! +one

***Live!! +one*** er en EP av det britiske heavy metal-bandet Iron Maiden fra 1980 med tre spor fra en konsert på Marquee Club i London 4. juli 1980 og en studioinnspilling av «Women in Uniform» som også var utgitt på singel tidligere samme høst. «Women in Uniform» var en cover av det australske bandet Skyhooks.

Albumet ble først bare utgitt i Japan. Opptaket av «Sanctuary» finnes bare på denne platen, mens de andre sporene også finnes på B-sider.

I 1984 ble EP-en utgitt i Hellas med flere ekstraspor, men bare «I've Got the Fire» ble spilt inn på Marquee Club. «Prowler» er tatt fra bandets debutalbum, mens de andre bonussporene er tatt fra *[[Maiden Japan]]* (1981). «I've Got the Fire» er en cover av Montrose (opprinnelig med tittelen «I Got the Fire»), med sangeren Sammy Hagar som senere skulle bli med i Van Halen.

## Spor
### Japansk utgivelse
### CD 1
# «Sanctuary» (live)
# «Phantom of the Opera» (live)

### CD 2
# «Drifter» (live)
# «Women in Uniform»

### Gresk utgivelse
### CD 1
# «Drifter» (live)
# «Phantom of the Opera» (live)
# «Women in Uniform»
# «Innocent Exile» (live)

### CD 2
# «Sanctuary» (live)
# «Prowler»
# «Running Free» (live)
# «Remember Tomorrow» (live)
# «I've Got the Fire» (live)

## Personell
* Paul Di'Anno – Vokal
* Dave Murray – Gitar
* Dennis Stratton – Gitar, støttevokal på «Drifter», «Phantom of the Opera», «Women in Uniform», «Sanctuary», «I've Got the Fire» og «Prowler»
* Adrian Smith – Gitar, støttevokal på «Innocent Exile», «Running Free» og «Remember Tomorrow»
* Steve Harris – Bass, støttevokal
* Clive Burr – Slagverk

## Referanser


## Eksterne lenker
*
Ralph Rose

**Ralph Rose** (født 17. mars 1885, død 16. oktober 1913) var en amerikansk friidrettsutøver.

Under OL 1904 i St. Louis vant han gull i kulestøt, bare 19 år gammel. Han tok ytterligere to medaljer i kastøvelser, sølv i diskoskast og bronse i sleggekast. Han deltok også i vektkast, han kom på sjette og siste plass.

Fire år senere forsvarte han gullet i kulestøt i OL i London. Under åpning av London-lekene bar han det amerikanske flagget og sørget for en diplomatisk krise, da han som eneste flaggbærer nektet å senke flagget da troppen passerte den britiske kongen. I 1909 ble han den første kulestøteren som støtte lengre enn 50 fot (15,54 meter). Denne verdensrekorden ble stående i 16 år.

Roses deltok for siste gang i OL 1912 i Stockholm. Her tok han gull i kulestøt sammenlagt med begge hender, samt sølv i «vanlig» kulestøt. Han kom på ellevteplass i diskos og i sleggekast ble han nummer åtte.

## OL-medaljer
* 1904  St. Louis -  **Gull** i friidrett, kulestøt  USA
* 1908  London -  **Gull** i friidrett, kulestøt  USA
* 1912  Stockholm -  **Gull** i friidrett, kulestøt med høyre og venstre hånd  USA
* 1904  St. Louis -  Sølv  i friidrett, diskos  USA
* 1912  Stockholm -  Sølv i friidrett, kulestøt  USA
* 1904  St. Louis -  Bronse i friidrett, sleggekast  USA

## Referanser


## Eksterne lenker
*
Europavei 451

**Europavei 451** går mellom Gießen og Mannheim i Tyskland.

Trasé fastlagt av UNECE: Giessen – Frankfurt am Main – Mannheim.

## Knutepunkter
}

|}

## Referanser
Årets klubbspiller i Europa

**Årets klubbspiller i Europa** var en årlig pris kåret av UEFA, til den beste klubbspilleren i Europa. Prisen ble i 2010 erstattet av UEFA Årets spiller i Europa.

## Vinnere

## Eksterne lenker
*
Trigger (musikk)

En **trigger**, også noen ganger kalt **kontaktmikrofon** eller **triggermikrofon**, er en sensor enten inne i en elektronisk tromme eller festet til en akustisk tromme, for å sende et signal til en trommemodul som spiller av en lydfil (som som regel representerer trommen signalet kommer fra) hver gang trommestikken eller pedalen møter trommer.
På akustiske trommesett sees dette som regel på som erstatning for mikrofoner, ved liveshow eller studiobruk.
Det finnes flere grunner for å bruke triggere. En av dem kan være at ved bruk av blastbeats så kan lyden av en akustisk basstromme ved raske gjentatte slag oppfattes som en serie buldring istedenfor rene slag. Ved å bruke triggere kan man som regel høre hvert slag, selv om det avhenger av hvilken lyd modulen spiller av.

## Hvordan det virker
En triggermikrofon festes på en tromme (dersom dette er et elektrisk trommesett, er det allerede trigger inne i trommen), som berører skinnet på trommen. Når trommestikken eller pedalen treffer trommeskinnet, og det vibrerer, sendes et signal fra triggeren til en trommemodul. Når trommemodulen mottar signalet, sender den en forvalgt lyd til eventuelle miksebord, som en vanlig mikrofon, så det publikum hører er en forhåndslaget lyd, som blir aktivert av berøring av trommeskinnet (derav navnet «trigger»).
Basstrommen er den vanligste trommen å bruke triggere på, men det hender at artister bruker de på hele settet, som regel unntatt cymbaler og hi-hater.

## Fordeler
En klar fordel, som nevnt tidligere i artikkelen, er at det er mulig å spille raske gjentatte slag med klarhet. Alle slagene får likt volum, så det spiller liten rolle hvor hardt man spiller.
Trommeslageren kan spare tid, siden han som regel slipper å stemme trommene, og å mikke de opp.

## Ulemper
Fordi alle slagene får likt volum (gjelder ikke for elektriske trommesett) får man mindre mulighet for dynamisk spilling.
Utstyret koster som regel også en god sum penger, spesielt hvis man skal ha «sikkert» utstyr; jo dyrere de er, jo mindre sjanse er det for at triggermikrofonen, misoppfatter slag (for eksempel, trommeslageren slår et slag, og modulen spiller av flere, eller ingen).
Mange fans ser på triggere som juksing, fordi det ikke spiller noen rolle hvor hardt artisten slår.

## Andre bruksområder
Triggerpads (omtrent det samme som de som brukes i elektroniske trommesett) kan brukes til opplæring og trening.
Mike Portnoy, trommeslageren i Dream Theater har en slik triggerpad som han bruker for å telle opp slagene i starten før en sang (istedenfor på hi-haten eller andre komponenter av settet). Resten av bandmedlemmene og crewet hører opptellingen, og vet når sangen begynner.

## Se også
* Basstromme
* Trommesett
* Mikrofon
* Dream Theater
* Mike Portnoy

## Eksterne lenker
* DDrum triggerprodusent
Phenomena 1: Profetiens utvalgte

***Phenomena 1: Profetiens utvalgte*** er en norsk fantasyroman for barn og unge skrevet av Ruben Eliassen og første gang utgitt av Gyldendal Tiden i 2002. Boka ble en stor salgssuksess og har kommet i flere opplag, også som lydbok. Det er fram til 2010 blitt utgitt i alt sju bøker i Phenomena-serien. 

Da barn i Norge skulle stemme fram årets beste barnebok 2002, ble ARK Barnebokpris tildelt Ruben Eliassen for Phenomena.

## Handling
Den første boken handler om to alvebarn som skal fri verden fra den onde makten. Sammen med trollmannen Sha-ra og vinterbjørnen Arol, drar Alk og Ilke for å kjempe mot ondskapens hersker, Tarkan. På veien dit, forsøker Tarkan og Sherpa å gjøre alt som står i deres makt for å hindre dem.

Tarkan er egentlig en tanke som har livnæret seg på negative tanker og følelser fra mennesker. Tarkan har evnen til å besette andre mennesker, og nå har tanken tatt bolig i Sha-ra's bror, Mentor. Mentor lar seg besette av Tarkan fordi han er sjalu på broren, Sha-ra, som skulle arve slottet og profetiboka Phenomena etter deres felles læremester Arkin. Alk og Ilke møter Tarkan flere ganger på sin ferd for å redde landet Aldra fra ondskapen. Tarkan har en spesiell makt på voksne som ikke fungerer på barn, fordi barn har mer rene tanker. Derfor kan bare barn oppfylle profetien, og dette blir da opp til søskenparet Alk og Ilke.

Tarkan møter dem første gang som en omstreifer der han prøver å ta amuletten til Ilke, som hun fikk av Sha-ra etter at frostfyrsten Hisj prøvde å ta henne. Amuletten skal beskytte henne mot varme siden Ilke ikke tåler så stor hete.
De møter på Tarkan igjen når de reiser til Efraiberkilden for å stanse regnet.

## Andre bøker i Phenomena-serien
*2 *[[Phenomena 2: Parados øye|Parados øye]]*
*3 *[[Phenomena 3: Det tapte hjerte|Det tapte hjerte]]*
*4 *[[Phenomena 4: Utfrielsen|Utfrielsen]]*
*5 *[[Phenomena 5: Enigma|Enigma]]*
*6 *[[Phenomena 6: Trollmannen|Trollmannen]]*
*7 *[[Phenomena 7: Frostens_datter|Frostens datter]]*

## Eksterne lenker
* Bokanmeldelse på barnebokkritikk.no
* Forlagets presentasjon av boka
Izmajil (Ukraina)

**Izmajil** (ukrainsk Ізмаїл, russisk Измаил – *Izmail*, rumensk Ismail, tyrkisk İşmasıl eller Hacidar), er en by ved Donau i Odesa oblast i Ukraina. Antall innbyggere er omtrent 85 000, de fleste russere (43,7%), men også ukrainere (38%), bessarabiske bulgarere (10%) og moldavere (rumenere) (4,3%). 

Izmajil har det største havneanlegget ved Donau. Havna fungerer som et transportknutepunkt for handelen med varer mellom landene langs Donau og Tyrkia, Hellas, Iran, Russland, de baltiske statene og Skandinavia.

## Historie

Byen ble bygd av genovesiske handelsmenn på 1200-tallet. Første gang byen ble nevnt, var det under navnet *Şmil*, oppkalt etter en tyrkisk grandvisier.

På midten av 1400-tallet tilhørte byen Moldavia, men i 1484 kom den under osmansk tyrkisk herredømme. I 1770, etter å ha blitt angrepet av Russland, ble byen forskanset så sterkt at sultanen uttalte den var en by som ikke kunne inntas av noen hær. Men russerne greide å innta byen i 1790 (under den russisk-tyrkiske krig (1787–1792)). Denne seieren ble temaet for Russlands første nasjonalsang, ром побе́ды, раздава́йся!  Ved krigens slutt ble Izmail gitt tilbake til Det osmanske riket. Men russerne inntok byen en gang til, i 1809. Ved Bukaresttraktaten ble hele Bessarabia som Izmajil var en del av, overtatt av Russland. Da Russland tapte Krimkrigen, ble området gitt til Moldavia. Senere ble byen en del av Donaufyrstedømmene (Valakia og Moldavia). Da Donaufyrstedømmene ble forent med Transilvania i 1918, ble Izmajil en del av Romania. Byen var rumensk til 1940 da Sovjetunionen overtok. I 1941 ble Bessarabia igjen en del av Romania. Da den andre verdenskrigen sluttet, ble Izmajil igjen en del av Sovjetuniunen. Siden august 1991 er Izmajil en del av den uavhengige republikken Ukraina.

## Referanser


## Eksterne lenker
*
Pat O’Callaghan

**Patrick O'Callaghan** (født 15. september 1905, død 1. desember 1991) var en irsk friidrettsutøver. 

O'Callaghan var født i Duhallow nær Kanturk i grevskapet Cork og studerte medisin ved Royal College of Surgeons i Dublin. Etter at han ble uteksaminert i 1926, 21 år gammel, gikk han inn i RAF. Han kom tilbake til Irland i 1928 og åpnet egen praksis i Clonmel i grevskapet Tipperary.

Han debuterte som sleggekaster i 1927 i Dublin.  Under OL 1928 i Amsterdam vant han gull i denne øvelsen, og ble dermed den første gullvinneren som representerte Irland. Han forsvarte tittelen fire år senere i OL i Los Angeles, der han vant Irlands andre OL-gull. Han fikk ikke delta under OL i Berlin i 1936, fordi det internasjonale friidrettsforbundet (IAAF) nektet å anerkjenne det irske forbundet. 

O'Callaghan ble irsk mester i seks ulike øvelser i løpet av karrieren: slegge, kulestøt, diskos, vektkasting (høyde og lengde) samt høydehopp.

## OL-medaljer
* 1928  Amsterdam -  **Gull** i friidrett, sleggekast
* 1932  Los Angeles -  **Gull** i friidrett, sleggekast

## Eksterne lenker
*
Imre Németh

**Imre Németh** (født 23. september 1917 i Kaschau (Østerrike-Ungarn), i dag Košice (Slovakia), død 18. august 1989 i Budapest) var en ungarsk sleggekaster. Némeths største suksess var gullmedaljen under OL 1948 i London.

Under OL i Helsingfors fire år senere tok han bronsemedalje i den samme øvelsen.

Németh forbedret verdensrekorden i sleggekast tre ganger i løpet av karrieren, og var innehaver av rekorden fra 1948 til 1952.

Sønnen Miklós Németh vant OL-gull i spydkast i 1976.

## OL-medaljer
* 1948  London  -  Gull i friidrett, slegge  Ungarn
* 1952  Helsingfors  -  Bronse i friidrett, slegge  Ungarn

## Referanser


## Eksterne lenker
*
Llívia

**Llívia** er en spansk eksklave som ligger som en utenlandsk enklave i Frankrike. Området ligger øst i Pyreneene like nord for den spansk-franske grensen. Det tilhører den spanske provinsen Girona i regionen Catalonia, men ligger geografisk innenfor det franske departementet Pyrénées-Orientales.

Det lille bysamfunnet ligger 153&nbsp;km nord for provinshovedstaden Girona i en beskyttet dal mellom to øst-vestgående åsrygger. Innbyggerne lever av jordbruk og turisme med stigende vekt på turisme, og den statsrettslige særstillingen som spansk eksklave/fransk enklave er i dag uten reell betydning etter inngåelsen av Schengenavtalen.

Områdets spesielle status skyldes en bestemmelse i Pyreneene-traktaten fra 1659 etter Den fransk-spanske krigen (1635–1659), som fastslo at Spania skulle avstå 33 *landsbyer* i dette området til Frankrike. Man hadde oversett at Llivia hadde fått bystatus av keiser Karl V av det tysk-romerske rike, slik falt den derfor ikke inn under traktatens ordlyd og forble under spansk styre.

Byen Llivia har et areal på 12,84 km², og den hadde i 2005 om lag 1&nbsp;252 innbyggere. Språket er katalansk, men innbyggerne snakker også både fransk og spansk (kastiljansk). I sommertiden kommer det vesentlig flere mennesker til området, for mange folk i og rundt Barcelona har ferieboliger her oppe i den tørre, kjølige luften. Dessuten er byen et populært startsted for turister som bruker den som base for vandreturer i Pyreneene.

## Historie

Llívia var stedet for en iberisk *[[oppidum]]* som styrte regionen og ble kalt for *Julia Libica* av romerne. Den var den gamle hovedstaden Cerdanya i antikken før den ble erstattet av Hix (kommunen Bourg-Madame i Frankrike) i middelalderen. Under tiden til vestgoterne var dens citadell, *castrum Libiæ*, holdt av den opprørske Paulus av Narbonne mot kong Wamba i 672.

I 1659 bestemte Pyreneerfreden å avgi *comarques* Roussillon, Conflent, Capcir, Vallespir, og nordlige Cerdanya («Cerdagne») til den franske kronen. Llívia ble ikke en del av det franske kongedømmet da avtalen innebar at kun landsbyer ville bli avgitt til Frankrike, og Llívia var betraktet som en by og ikke en landsby grunnet dens status som den gamle hovedstaden til Cerdanya.

I 1939 da den spanske borgerkrigen var over, var det snakk om at Llívia kunne fungere som det eneste gjenværende friområdet til den beseirede republikanske regjeringen, men disse planene ble aldri satt ut i livet.

## Referanser


## Eksterne lenker
*
Paulskirche (Frankfurt am Main)

**Paulskirche** («Pauluskirken») er en historisk bygning og tidligere kirke i Frankfurt am Main med viktig symbolsk betydning. Den huset Tysklands første fritt valgte parlament, Frankfurtparlamentet, i 1848&ndash;49.

Paulskirche ble bygget i 1789-1833, som en erstatning for en klosterkirke fra middelalderen. I perioden 1529-1786 var den tidligere klosterkirken byens evangeliske hovedkirke.  
 
Den 18. mars 1944 ble kirken ødelagt i et bombeangrep. Gjenoppbyggingen startet i 1948, og kirken ble den første historiske bygning i Frankfurt som ble gjenoppført. I forbindelse med hundreårsjubileet for Frankfurtparlamentet ble bygningens status endret fra kirke til et nasjonalt minnesmerke med betegnelsen *Haus aller Deutschen* («Alle tyskeres hus»). 

Etter krigen har Paulskirche blitt brukt til en mengde arrangementer. Blant annet ble Deutsche Akademie für Sprache und Dichtung stiftet i Paulskirche i 1949.

Mest kjent er kanskje bygningen for at *[[Friedenspreis des Deutschen Buchhandels]]* deles ut der hvert år under Bokmessen i Frankfurt. Annethvert år deles Franz Werfels menneskerettspris ut i Paulskirken.

## Referanser


## Eksterne lenker
* 
* Om gjenoppbygningen (tysk)
* Evelyn Hils-Brockhoff og Sabine Hock: ''Die Paulskirche – Symbol demokratischer Freiheit und nationaler Einheit'' – onlinebok på tysk (.PDF, 6,3 MB)
Fartein Horgar

**Fartein Horgar** (født 1. februar 1955 i Bergen, men oppvokst på Madagaskar) er en norsk forfatter og oversetter.

Horgar debuterte i 1980 med diktsamlingen *Nattedikt og morgenhud*. Han har senere skrevet lyrikk, romaner og sakprosa. Han er litteraturanmelder i *[[Adresseavisen]]*. Mest omfattende er hans arbeid med "Vestindiakvintetten", en bredt anlagt romanserie, påbegynt i 2016, om Norges rolle som kolonister og slaveeiere i Dansk Vestindia. Dette skjønnlitterære verket er det første i Norge som løfter frem den mørke siden av "seilskutetiden".

## Bibliografi
* *Nattedikt og morgenhud* &ndash; lyrikk (1980)
* *Kvinneakt* &ndash; diktsamling (1982)
* *Leo Tolstoj mellom livsnytelse og askese, mellom poesi og agitasjon. En introduksjon* &ndash; sakprosa (1986)
* *Bronseengelen* &ndash; roman (1988)
* *Jokerman* &ndash; roman (1989)
* *Pirayaens kyss* &ndash; roman (1991)
* *Ridder Remi* &ndash; barnebok (1992) illustrert av Thore Hansen
* *Tabu* &ndash; roman (1993)
* *Robin og trompeten* &ndash; barnebok (1993)
* *Papegøyen* &ndash; roman (1995)
* *En midlertidig løsning. De første 30 år av Norsk helse- og sosialforbunds historie* &ndash; sakprosa (1999)
* *Pyramiden i Lille Giza* &ndash; roman (2000)
* *Bare henfallen til nytelse. En håndbok i pornografi* &ndash; sakprosa (2003)
* *Den store dyrehagen* &ndash; oversatt sammen med Siri Olsen, dikt/prosasamling av Nicolás Guillén (2005)
* *Skipsbiblioteket* &ndash; dikt/prosasamling (2005)
* *Den store dykkerguiden* &ndash; sakprosa (2006) + Revidert utgave i (2010)
* *Hemingways båt* &ndash; roman (2008)
* *Nedstigning* &ndash; diktsamling (2009)
* *Bob Dylan-leksikon* &ndash; sakprosa, sammen med Petter Fiskum Myhr og Steinar Gismerøy Olafsen (2012)
*Paradisets elendige - roman (2016)
*I slaktemåneden - roman - (2017)
*Frihetens kjøtere - roman (2018)
*Benjamins reise - roman (2019)
*Svart Babel - roman (2021)
*Alltid et annet sted - reiseskildring (2021)
*Kolonistene - roman (2024)
*Under tamarinden - gjendiktning av legender fra Madagaskar, sammen med Benjamin Rasoloindraibe Andriamampihantona (2026)

## Referanser


## Kilder
* Presentasjon av Fartein Horgar i Forfatterkatalogen på Forfattersentrums nettsider

## Eksterne lenker
* Aftenposten om Fartein Horgar
* The West Indian Quintet
Norsk landsvin

**Norsk landsvin** (L) er den mest betydningsfulle griserasen i norsk slaktegrisproduksjon. Rasen er også den eldste griserasen i Norge. Den stammer fra det opprinnelige norske svinet.

Det har vært drevet systematisk avl på norsk landsvin siden begynnelsen av 1960-tallet. Fra 1980 og framover har det foregått innkryssing av svensk landrase for å styrke stammen. I dag er norsk landsvin regnet som et av de beste avlssvinene i hele verden, og Norsvin driver utstrakt eksport av gener og sæd til andre land.

Norsk landsvin er nærmest hvit å se til, har lang rygg, et relativt lite hode med hengeører. Den er kjent som en gris som har god fôrutnyttelse, vokser hurtig, gir store kull og velsmakende magert kjøtt. I norsk griseavl inngår den både på mors og farssiden. Den kalles gjerne også en kombinertrase, fordi den brukes både for sine produksjons- og fruktbarhetsegenskaper.

Norsk landsvin inngår således også som en betydningsfull gris i en rekke blandingsraser, for eksempel i såkalt noroc. Kjøttet fra denne griseblandingen kalles «edelgris» og er utviklet av Gilde Norsk Kjøtt. Kjøttet består av 25% norsk landsvin, 25% norsk yorkshire og 50% duroc.

## Se også
* Gris
Emil Voigt (friidrettsutøver)

**Emil Robert Voigt** (født 31. januar 1883 i Manchester; død 15. oktober 1973 i Auckland, New Zealand) var en britisk friidrettsutøver. 

Under OL 1908 vant sitt kvalifiseringsheat på løpet over 5 engelske mil på tiden 26.13,4, et halvt minutt foran konkurrentene. I finalen vant han på tiden 25.11,2, elleve sekunder foran landsmannen Edward Owen. 

I 1911 emigrerte Emil Voigt til Australia der han senere grunnla en radiostasjon. I 12 år var han formann for *Australian Federation of Broadcasting Stations*. I 1948 flyttet han fra Australia til New Zealand.

Fra 1896 til 1904 hadde det ikke blitt arrangert noen løpsøvelser med distaner mellom 1500 meter og maraton, men i 1906 ble det altså arrangert et løp over fem engelske mil, tilsvarende 8046 meter. Fra og med OL 1912 i Stockholm kom 5000 og 10&nbsp;000 meter på programmet.

## OL-medaljer
* 1908  London -  **Gull** i friidrett, 5 miles  Storbritannia

## Referanser


## Eksterne lenker
*
Hydrat

**Hydrater** er salter, hvor ett eller flere vannmolekyler inngår i den repeterende grunnstrukturen. *Gasshydrater* dannes når gassmolekyler og vann reagerer under trykk og danner en krystallstruktur.

## Eksempler
Når natriumsulfat (Na2SO4) reagerer med vann dannes hydratet mirabilitt som skrives Na2SO4 * 10H2O. 

Gips er hydratet av kalsiumsulfat og vann (CaSO4 * 2H2O).

## Gasshydrater
Naturlige gasshydrater dannes av metan i lave temperaturer under høyt trykk, gjerne i arktiske strøk på havbunnen. Vannet «fryser til is» i en gitterstruktur, og fanger gassmolekyler i hulrom. Man er bekymret for at gasshydrater fanget i isen skal øke hastigheten på global oppvarming når de smelter og frigir metangass.

## Karbohydrater
Karbohydrater er i virkeligheten ikke hydrater, og navnet skyldes en historisk misforståelse.

## Referanser




## Eksterne lenker
*
Eero Lehtonen

**Eero Reino Lehtonen** (født 21. april 1898 i S:t Michel, død 9. november 1959 i Helsingfors) var en finsk friidrettsutøver.

I OL 1920 i Antwerpen ble Lehtonen nummer seksen i lengdehopp med resultatet 6,28 meter, et resultat som ikke var godt nok for å kvalifisere seg til finalen. Han deltok også i tikamp, men gav opp underveis.

I femkamp beregnet man poengene etter plasseringene i de enkelte øvelsene. Lehtonen vant gull med 14 poeng, foran amerikaneren Everett Bradley.

Fire år senere, i OL 1924 i Paris vant Lehtonen femkampøvelsen igjen, denne gang med 14 poeng, foran ungareren Elemér Somfay (16 poeng) og amerikaneren Robert LeGendre (18 poeng). Konkurransen gikk inn i historiebøkene, da Robert LeGendre i den første øvelsen satte ny verdensrekord i lengde med 7,765. Han var imidlertid ikke påmeldt til lengde. 

## OL-medaljer
* 1920  Antwerpen -  **Gull** i friidrett, femkamp  Finland
* 1924  Paris -  **Gull** i friidrett, femkamp  Finland

## Referanser


## Eksterne lenker
*
Aleksander Herresthal

**Aleksander Herresthal** (født 1974) er en norsk TV-produsent i Seefood TV.

Herresthal er utdannet ved regilinjen på Statens Teaterhøgskole i Oslo og har skrevet, regissert og produsert teater, revy, reklamefilm og TV-programmer.

Han har satt opp flere revyer og teaterstykker, og i 2005 hadde han regien på standup-showet *Ka e vitsen* med Dagfinn Lyngbø. Siden 2007 har han regissert og produsert TV-produksjoner.  

Herresthal har tidligere sittet i juryene for Norsk dramatikkfestival, Gullruten, Komiprisen og International Emmy Awards. Han har også vært programleder for TV-serien **. 

## Eksterne lenker
* 
*  Ugly Sinnataggen (Tv 2, 2007)
P.S. I Love You

**«P.S. I Love You»** (eng. *P.S. Jeg elsker deg*) kan vise til

**Litteratur**
***' (org. ''PS, I Love You'') &ndash; en novelle av [[Cecelia Ahern]], utgitt i [[2004]].
*''P.S. I Love You'' &ndash; en andaksbok av H. Jackson Brown
*''P.S. I Love You'' &ndash; en [[kristendom|kristen]] andaksbok av Carl Miller
*''P.S. I Love You: An Intimate Portrait of [[Peter Sellers]]'' &ndash; en biografi av Michael Sellers.

**Film og tv-verdenen**
*''[[P.S. I Love You (film)|P. S. I Love You]]'' &ndash; en film ([[filmåret 2007|2007]]) basert på novellen av Cecelia Ahern 

**Musikk**
*«P.S. I Love You» &ndash; en sang av [[Johnny Mercer]] og [[Gordon Jenkins]], utgitt i [[1934]]
*«[[P.S. I Love You (Beatles-sang)|P.S. I Love You]]» &ndash; en sang av [[John Lennon]] og [[Paul McCartney]], utgitt i [[1962]]
*«P.S. I Love You» &ndash; en sang av [[The All-American Rejects]], altså kjent som ''«Drive Away»''.
*''PS I Love You (Kid 606-sang)'' &ndash; et album av [[Kid 606]], utgitt i [[2000]].
*«Chocolate Salty Balls (P.S. I Love You)» &ndash; en sang fra [[South Park]], utgitt i [[1998]] 
*«P.S. I Love You» – en sang av bandet [[Me and Him Call It Us]] fra albumet [[Loss]]

**Spill**
***', et videospill
Thomas J. Hicks

**Thomas J. Hicks** (1875–1952) var en amerikansk friidrettsutøver. Under OL 1904 tok han gullmedaljen i maraton.

Hicks, som var født i England, ble vinneren av et usedvanlig maratonløp under sommerlekene på hjemmebane i St. Louis. Før han kom til mål, hadde allerede konkurrenten Frederick Lorz løpt inn på stadion. Han hadde imidlertid sittet på med en bil flere kilometer, og først begynt å løpe igjen kort før mål. Lorz ble feiret som seierherre til man fant ut at han hadde jukset.

## OL-medaljer
* 1904  St. Louis -  **Gull** i friidrett, maraton  USA

## Referanser


## Litteratur
* Ekkehard zur Megede: *Geschichte der Olympischen Leichtathletik*, 1. bind
* David E. Martin: *The Olympic Marathon*

## Eksterne lenker
*
Skikluben Odd

**Skiklubben Odd** er en særidrettsklubb i Sørkedalen i Oslo, stiftet 17. oktober 1889. Klubbens utøvere stod for tre av de fire Holmenkollmedaljene som ble delt ut på 1890-tallet. Disse var Victor Thorn, Asbjørn Nilssen og Robert Pehrson som alle var allsidige skiløpere.

Klubben har eget samlingssted i «Odd-hytta» ved Slaktern, nær Myraas. Hytta tilhørte arkitekt Hjalmar Welhaven (1850&ndash;1922), men ble overtatt av Skikluben Odd i 1897. Hytta har god beliggenhet med tanke på skiaktiviteter på de åpne, flate jordene i området.

## Referanser


## Litteratur
**Skiklubben Odd 1889-1939*. Oslo: Emil Moestues forlag, 1939.
Unni Holmen

**Unni Elisabeth Holmen** (født 1952) er en norsk tidligere turner som dominerte norsk kvinneturn på 1970-tallet. I perioden 1969&ndash;1977 ble hun norgesmester i turn åtte ganger. Etter at hun sluttet å konkurrere har hun arbeidet som turntrener, og hun har også fungert som turndommer på internasjonale stevner. Unni Holmen konkurrerte for Oslo Turnforening. Hun er mor til fotballspilleren Kim Holmen. Holmen deltok under sommer-OL for Norge i 1968 i Mexico by og i 1972 i München med tolvteplass i mangekamp i 1968 som beste resultat.

## Referanser


## Kilder
* Rolf Bryhn og Knut Are Tvedt: *Kunnskapsforlagets idrettsleksikon* Oslo, 1990. ISBN 82-573-0408-5
* Aftenposten Aften 23. april 2007.

## Eksterne lenker
*
Nvidia

**Nvidia Corporation** er en amerikansk produsent av grafikkort for datamaskiner. Nvidia lager grafikkprosessoren i skjermkort. Nvidias første suksessbrikke var Riva TNT og selskapet har siden gjort suksess med GeForce-serien. Selskapet produserer også brikkesett for hovedkort under navnet nForce. Siden 2014 har Nvidia ekspandert til å fokusere på marked som videospill, profesjonell visualisering, datasentre og kunstig intelligens. I juni 2024 var Nvidia verdens mest verdifulle børsnoterte selskap, foran Microsoft og Apple. I juli 2025 ble selskapet det første i historien med verdi over 4 billioner dollar.

## Historie
Nvidia ble grunnlagt av Jen-Hsun «Jensen» Huang, Curtis Priem, og Chris Malachowsky i 1993. Huang hadde tidligere arbeidet for Advanced Micro Devices (AMD), mens Priem og Malachowsky kom fra Sun Microsystems. Selskapet ble børsnotert 22. januar 1999.

I 2000–2002 overtok Nvidia den tidligere konkurrenten 3Dfx som hadde ledet markedet fra midten av 1990-tallet til 2000. Nvidia vant kontrakten til å utvikle grafikk-delen til Microsofts spillkonsoll Xbox som kom på markedet i 2001. I 2004 ble det kjent at Nvidia også skulle utvikle grafikk-prosessoren til PlayStation 3.

I oktober 2020 kunngjorde Nvidia at de planla å kjøpe det britiske teknologiselskapet ARM Holdings, utvikler av ARM-mikroprosessoren, av SoftBank Group for 40 milliarder dollar. Både Storbritannias Competition and Markets Authority og EUs Europakommisjon så problemer med oppkjøpet. I februar 2022 kunngjorde Nvidia og SoftBank at oppkjøpet var avlyst.

## Produktfamilie
* GeForce, forbrukerorienterte grafikkbehandlingsprodukter
* Quadro/RTX, profesjonellorienterte grafikkbehandlingsprodukter
* NVS, virksomhetsgrafikkløsning med flere skjermer.
* Tegra, en system on a chip-brikkeserie for mobile enheter.
* nForce, et hovedkortbrikkesett laget av Nvidia for Intel (Celeron, Pentium og Core 2) og AMD (Athlon og Duron) mikroprosessorer.
* Nvidia Grid, et sett med maskinvare og tjenester av Nvidia for grafisk virtualisering.
* Nvidia Shield, en rekke programvare inkludert Shield Portable, Shield Tablet og Shield Android TV.
* Nvidia Drive billøsninger, en rekke maskinvare- og programvareprodukter for designere og produsenter av autonome kjøretøy. Drive PX-serien er en høyytelses dataplattform rettet mot autonom kjøring gjennom dyp læring, mens Driveworks er et operativsystem for førerløse biler.
* BlueField, en rekke databehandlingsenheter, fra oppkjøpet av Mellanox Technologies.
* Nvidia Datacenter/Server class ARM CPU, Nvidia Grace.

* Tidligere produserte de også enheter for avanserte bildegenereringsapplikasjoner innen profesjonelle og vitenskapelige felt kalt Tesla.

## Bildegalleri

Jen-Hsun Huang Headshot (15313247387).jpg|Nvidias administrerende direktør Jen-Hsun «Jensen» Huang i 2014.

Creative Labs Graphics Blaster Riva TNT.jpg|Creative Labs Graphics Blaster Riva TNT grafikkort fra 1998.

Leistungsanalyse NVIDIA GeForce RTX 4090 (极客湾Geekerwan) 02.png|Nvidia GeForce RTX 4090 grafikkort fra 2022.


## Referanser


## Eksterne lenker
*
Jacob Andreas Lindeman

**Jacob Andreas Lindeman ** (født 26. september 1805 i Trondheim, død 13. desember 1846 i Davik, Nordfjord) var en norsk geistlig. Hans far, Ole Andreas Lindeman, var organist. Hans mor het Anne Severine Hichmann. Han giftet seg i 13. juni 1832 i Oslo Domkirke med Marie Cathrine Aastrup, f. 13. juni 1800 i Kristiansfeldt, Schleswig, d. 23. nov. 1880 i Jacobs sogn, Oslo. De var barnløse, men hadde tatt til seg en ung gutt ved navn William. Han var 29 år gammel og styrmann ifølge folketellingen i 1865.

Lindeman tok avgangseksamen ved Trondhjem skole i 1827 og teologisk eksamen i 1832. Fra 1826 til 1840 var han organist ved Vår Frelsers kirke i Christiania, og fra 1832 til 1836 underviste han i musikk og var samtidig lærer i religion og musikk ved Eugeniastiftelsen. Fra 1836 til 1839 var han lærer ved Asker seminar. I 1839 ble han utnevnt til residerende kapellan i Leikanger og ble ordinert 5. juli 1840. Han ble da etterfulgt som organist av broren Ludvig M. I 1845 ble han sogneprest i Davik, hvor han døde brått året etter.

I 1841 gav han ut *Coral-Melodier for Psalmodicon til de i [[Kingos salmebok|Kingos]], [[Psalme-Bog eller En Samling af gamle og nye Psalmer|Guldbergs]] og [[Evangelisk-christelig Psalmebog til Brug ved Kirke- og Huus-Andagt|den evangelisk christelige Psalmebog]] forekommende Psalmer, udsatte i Siffre efter den ved kongelig Resolusjon af 15de Juni 1835 authoriserede Choralbog, tilligemed en Veiledning til Brugen av Psalmodicon* ved J.W. Cappelens Forlag. Boken bygde på koralboken som faren hadde utarbeidet i 1835, og kom i flere utgaver i tiårene som fulgte.

I Leikanger startet han en pikeskole som han fortsatte i Davika, «til stort Gavn for Embedsmænds Døtre i Stiftet».

## Kilder
* Lampe: Bergens Stift Biskoper og Præster
LSD (andre betydninger)

**LSD** kan vise til:

* LSD – et hallusinogen, forkortelse for lysergsyredietylamid
* Fotodiode – også kalt lyssensitiv diode (LSD)
* Least Significant Digit – innen databehandling
* Limited slip differential – en type differensial
* «Lucy in the Sky with Diamonds» – en sang av The Beatles
* LSD (musikkgruppe), et samarbeid mellom musikerne Labrinth, Sia og Diplo
Ávila (provins)

**Ávila** er en provins i den autonome regionen Castilla y León i Spania. Provinshovedstaden er byen Ávila.

Ávila grenser til provinsene Valladolid, Salamanca, Cáceres, Toledo, Segovia og Madrid. Nesten er tredjedel av befolkningen (53&nbsp;272 av 167&nbsp;032) bor i hovedstaden Ávila. Den nordlige delen av provinsen er del av slettelandet på Meseta Central, mens den sørlige delen er fjellandskap med fjellkjeden Sierra de Gredos som er del av den større Sistema Central. Den høyeste fjelltoppen i provinsen er Pico de Almanzor som er 2&nbsp;592 meter over havet.

## Referanser


## Eksterne lenker
*
Statoil Norge

**Statoil Norge**, opprinnelig **Norsk Olje**, var et datterselskap av olje- og gasselskapet Statoil (senere kalt Equinor). Selskapet drev et nett av Statoil-merkede bensinstasjoner i Norge etter at Statoil overtok Norol i 1991. Norol var etablert etter at Norsk Brændselolje, Norske OK og Norsk Hydros oljedivisjon fusjonerte i 1976. Norsk Brændseloljes historie strekker seg tilbake til 1920.

De 500 utsalgsstedene varierte fra lokale kjøpmenn til store servicesentre. Utsalgsstedene tilbød bensin, diesel, fastfood, dagligvarer og bil- og fritidsprodukter. Mange stasjoner tilbød tjenester som bilvask, dekkskift og enkel bilservice. Dessuten drev selskapet også salg og distribusjon av produkter som fyringsolje og parafin, drivstoff til båter, fly og stasjonære motorer samt smøremidler og gass.

Statoil Norge leverte drivstoff til både sivil og militær luftfart og var representert på alle større flyplasser i Norge. I tillegg forsynte Statoil Norge fiskeflåten og skipsfarten med marine drivstoffer og bunkers gjennom et nett av kystanlegg.

Statoil hadde også hatt en stor suksess med sin «frokostklubb». Man kunne kjøpe en kopp på en Statoilstasjon og fylle den opp med gratis kaffe, te, kakao og mer på over 500 Statoilstasjoner i Norge. I tillegg fikk medlemmene hver måned rabatt på ett utvalgt produkt.

## Salg av stasjonene
I 2010 skilte Statoil ut bensinstasjondriften i selskapet Statoil Fuel & Retail som ble børsnotert på Oslo Børs. I 2012 solgte Statoil sine eierandeler til det kanadiske selskapet Alimentation Couche-Tard for 8,6 milliarder kroner. Ifølge avtalen hadde stasjonene mulighet til å bruke merkenavnet Statoil frem til slutten av 2019, men lanseringen av det nye merkenavnet Circle K ble påbegynt allerede i 2016

## Referanser


## Eksterne lenker
* Stasjonssøk
Simo (Finland)

**Simo** er en kommune i landskapet Lappland i Finland, omtrent 50 kilometer fra Sveriges grense. Kommunen er enspråklig finsk. Simo hadde .

Kommunen har grunnskole og videregående skole, mens det nærmeste universitetet ligger i Uleåborg.

## Referanser


## Eksterne lenker
*
Richard Kongsteien

**Richard Kongsteien** (født 19. august 1969) er en norsk journalist, programleder, tv-produsent og kommunikasjonrådgiver med 10 års fartstid i TV 2. Han etablerte eget rådgivningselskap i 2017. 

Kongsteien har journalistutdanning fra Høgskolen i Volda. I tillegg har han filologstudier  i nordisk språk og litteraturvitenskap og en mastergrad i kommunikasjon. 

Kongsteien startet karrieren som presse- og informasjonsoffiser i Forsvaret. Han begynte i TV 2 som sommervikar i 1993. Han var tilknyttet nyhetsavdelingen og arbeidet både med regi og programledelse. Han var programleder for kriminalprogrammet *[[Øyenvitne]]* fra 1995 til 1997 og *[[Fra virkeligheten]]* fra 1998 til 2000 (fra 1999 på TVNorge). I sistnevnte presenterte han spektakulære filmklipp fra virkeligheten hentet fra hele verden (basert på amerikanske *[[Real TV]]*). 

I 2003 sluttet han i TV2 og gikk til stillingen som kommunikasjonsrådgiver i PR-byrået JKL Woldsdal. Deretter hadde han stillingen som kommunikasjonsdirektør i Widerøe (2005–2016), Bærum kommune og Oslo kommune. Han har også hatt stillingen som konserndirektør for kommunikasjon og samfunnskontakt i ISS. I 2017 etablerte han eget rådgivningselskap, Adfontes.

Han er gift med Connie Barr.

## Referanser
Moshe Shamir

**Moshe Shamir** (født 15. september 1921, død 20. august 2004) var en israelsk forfatter. Han skrev både romaner, skuespill og sakprosa.  

Etter tre år i kibbutz fra 1944 til 1946 ble han grunnlegger og første redaktør av den offisielle avisa for Israels forsvar, *Bamachane* fra 1947 til 1950 og i 1950-årene var han litteraturredaktør av avisa  *Maariv*. Han var også sterkt politisk engasjert og representerte Mapam i Knesset fra 1977 til 1981. 

## Bibliografi
**Oversatt til [[norsk]]**
* *De pårørende* i Kela og Ragnar Kvam: Ny israelsk prosa 1967

**Oversatt til engelsk**
* *He Walked Through the Fields* (1959, skuespill), oversettelse av *Hu Halach Ba-Sadot* (1947)
* *Taking the Mountains* (1948, skuespill)
* *With His Own Hands* (1970), oversettelse av *Be-Mo Yadav* (1951)
* *The King of Flesh and Blood* (1958), oversettelse av *Melech Basar Va-Dam* (1954)
* *David's Stranger* (1965), også med tittelen *The Hittite Must Die* (1978), oversettelse av *Kivsat Ha-Rash* (1956)
* *The Fifth Wheel* (1961), oversettelse av *Ha-Galgal Ha-Hamishi* (1961)
* *My Life With Ishmael* (1970, politisk selvbiografi), oversettelse av *Hayai Im Ishmael* (1968)

## Referanser
Verdensrankingen i snooker 2007/2008

**Verdensrankingen i snooker 2007/2008** er verdensrangeringen av de 75 beste snookerspillerne i verden for sesongen 2007/2008. 

Poengene i rangeringen er basert på prestasjonene spillerne har gjort de to foregående sesongene, altså sesongene 2005/2006 og 2006/2007.

I tillegg til de 75 beste spillerne er det syv spillere som offisielt er rangert som nummer 76&ndash;82, men som egentlig skulle vært lavere dersom alle spillere på touren var rangert. 

## Rangeringen

## Kommentarer
*Ding Junhui (27. til 9.), Mark Selby (28. til 11.) og Ryan Day (17. til 16.) er rangert i topp 16 for første gang. Graeme Dott, Shaun Murphy, Neil Robertson og Allister Carter når den høyeste rankingen i karrieren.
*Jimmy White faller fra nummer 35 til nummer 60 etter den dårligste sesongen i karrieren hvor han fikk kun 5725 poeng i 06/07 sesongen, ned fra 6450 poeng i 05/06 sesongen.
* Tidlige nummer fire i verden Matthew Stevens faller fra 14.-plass til 20.-plass
*Barry Hawkins og Anthony Hamilton faller begge ut av topp seksten etter en sesong. Hawkins faller fra nummer 12 til nummer 19, og Hamilton fra nummer 16 til nummer 26.
*Mark Allen klatrer på rankingen fra nummer 62 til nummer 29. Jamie Cope er også inne i topp 32 for første gang (48.- til 22.-plass). 
*Tre spillere er tilbake blant de 32 beste – Dave Harold (36. til 30.), Dominic Dale (40. til 31.) og Gerard Greene (39. til 32.)
*Fem spillere falt som en følge av dette ut av topp 32; disse er: James Wattana (25. til 33.), David Gray (23. til 35.), Alan McManus (19. til 38.), Andy Hicks (31. til 41.) og Robert Milkins (32. til 47.).
*Andrew Higginson klatrer 66 plasser fra nummer 110 til nummer 44.
*Judd Trump klatrer 21 plasser fra nummer 72 til nummer 51.
*Tony Drago faller ut av topp 64, fra nummer 52 til 68.

## Eksterne lenker
Den provisoriske rankingen for sesongen 2007/2008
Vendehalser

* rustvendehals
* vendehals

**Vendehalser** (*Jynx*) er eneste slekt i underfamilien Jynginae, som er én av tre underfamilier i spettefamilien (Picidae). Slekten inkluderer kun to arter. Begge er standfugler og utbredt i Eurasia og Afrika. Én av artene hekker i Norge.

## Inndeling
Inndelingen følger Taxonomy in Flux og er i henhold til Boyd (2017). Boyd regner med 237 arter fordelt i tre underfamilier, sju tribus og 38 slekter. Det hersker imidlertid uenighet om denne inndelingen. HBW Alive regner med 254 arter i 33 slekter. Andre autoriteter kan ha lignende forskjeller i inndelingen. Norske navn på artene følger Norsk navnekomité for fugl og er i henhold til Syvertsen *et al.* (2008). Beskrivelser i parentes er ikke offisielle navn. Alle arter har nødvendigvis ikke fått norsk navn.

* Piciformes, spettefugler, 484 arter
** Galbuli, (jakamarfugler), 57 arter
** Pici, (egentlige spettefugler), 427 arter
*** Ramphastides, 157 arter
*** Picides, 270 arter
**** Indicatoridae, vokseterfamilien, 16 arter
**** Picidae, spettefamilien, 237–254 arter
***** Jynginae, vendehalser
****** *[[Vendehalser|Jynx]]*
******* *[[Vendehals|J. torquilla]]*, vendehals
******* *[[Rustvendehals|J. ruficollis]]*, rustvendehals
***** Picumninae, pikuletter
***** Picinae, hakkespetter

## Referanser




## Eksterne lenker
*
Rodion Gataullin

**Rodion Aksanovitsj Gataullin** (russisk: Родион Аксанович Гатау́ллин, født 1965) er en tidligere stavhopper som representerte Sovjetunionen og senere Russland. Hans personlige bestenotering var 6,02 (innendørs) og 6,00 meter (utendørs), og han ble den andre stavhopperen som brøt seksmetersgrensen etter Serhij Bubka. Han var den første stavhopperen til å greie seks meter innendørs.

## Referanser


## Eksterne lenker
*
Sølna kraftverk

**Sølna kraftverk** er et vannkraftverk i Alvdal kommune i Innlandet.

Det er et elvekraftverk som utnytter et fall på 63 meter i Sølna.

Installert effekt er 5,35 MW. Årsproduksjon er 15,7 GWh.

Gamle Sølna kraftverk startet produksjonen i 1916. Et helt nytt kraftverk tok over i 2016. Det har to francisturbiner, på 4,1 MW og 1,4 MW.

Det nye kraftverket ligger på andre siden av elven og har inntak i en ny dam 1,5 kilometer lengre opp i elva.

Eier er Østerdalen Kraftproduksjon AS.

## Referanser


## Kilder
* 
* NVE vannkraftdatabase
* Østerdalen Kraftproduksjon 
* Hafslund E-CO
Digitaliseringsdirektoratet

**Digitaliserings&shy;direktoratet** er et norsk statlig direktorat opprettet 1. januar 2020. Det har som oppgave å bidra til raskere og mer samordnet digitalisering av offentlig sektor. Digitaliseringsdirektoratet har avdelinger i Brønnøysund, Leikanger og Oslo og er underlagt Digitaliserings- og forvaltningsdepartementet. Digitaliseringsdirektoratet ble opprettet som en sammenslåing av Altinn, deler av fagmiljøet for informasjonsforvaltning i Brønnøysundregistrene og Direktoratet for forvaltning og IKT.

Direktoratet samarbeider med staten, kommunene, næringsdrivende og frivillig sektor. 

## Oppgaver og ansvarsområde
Digitaliseringsminister Nikolai Astrup sa følgende om etableringen av Digitaliseringsdirektoratet:

:«Min ambisjon er at Norge skal være ledende i verden innen digitalisering av offentlige tjenester. Målet er at digitalisering skal bidra til bedre og mer tilgjengelige offentlige tjenester, forenklinger og øke verdiskapingen for næringslivet og en enklere hverdag for folk flest. For å oppnå dette, har regjeringen bestemt at våre spydspisser i digitaliseringsarbeidet – Difi og Altinn – skal samlest i et nytt digitaliseringsdirektorat.»

Endringen innebar at Digitaliseringsdirektoratet ble den nye forvalteren av Altinn-samarbeidet, og at inngåtte samarbeidsavtaler med tjenesteeiere i samarbeidet ble overført fra Brønnøysundregistrene til Digitaliseringsdirektoratet.

Digitaliseringsmiljøet i Difi ble også en del av Digitaliseringsdirektoratet. Dette betyr at rollen som premissgiver på digitalisering, fagmiljøet for informasjonssikkerhet, ansvaret for drift av Difis fellesløsninger, ansvaret for Medfinansieringsordninga og Stimulab – og tilsynet for universell utforming – ble en del av Digitaliseringsdirektoratet.

Digitaliseringsdirektoratet er sekretariat for Skate.

Steffen Sutorius ble utnevnt til direktør for Direktoratet for forvaltning og IKT (Difi) i 2016 og fortsatte som direktør for Digdir fra 2020 frem til høsten 2022. Frode Danielsen er konstituert direktør fra 2022. I mars 2023 ble Frode Danielsen utnevnt som direktør i Digdir.

## KI Norge
KI Norge er en nasjonal arena som skal legge til rette for innovativ og ansvarlig utvikling og bruk av kunstig intelligens i offentlig og privat sektor.

## Se også
* Departementenes digitaliseringsorganisasjon

## Referanser


## Eksterne lenker
*
Hans Svartdahl

**Hans Svartdahl** (1920–2008) var en predikant tilknyttet den norske Pinsebevegelsen. Svartdahl har virket som evangelist, forstander, bibellærer og misjonær siden 1943. Svartdahl er far til pinsepredikantene Aril Svartdahl og TV-pastor Egil Svartdahl.

## Biografi
Svartdahl virket de første årene, fra 1943, som evangelist i pinsebevegelsen. I 1946 reiste han ut som misjonær til India. Sammen med sin kone Ruth virket de på misjonsfeltet fram til 1951. Tilbake i Norge ble Svartdahl igjen engasjert som evangelist og bibellærer. Han har vært hjelpeforstander i Betel Trondheim og Salem Oslo. Mellom 1957 og 1964 var han forstander (pastor) i Filadelfia Drammen.

Fra 1965 til 1987 var han misjonssekretær i Pinsemenighetenes Ytre Misjon. Han hadde et stort engasjement og besøkte flittig menighetene i Norge samtidig som han formidlet informasjon fra misjonsfeltene. Han regnes en av de viktigste misjonsprofilene i den norske pinsebevegelsen. 

Hans Svartdahl døde 88 år gammel, lørdag 15. november på Bærum sykehus, etter kort tids sykeleie. Han ble begravet fra Høvik kirke 27. november. Det er sagt om Svartdahl at han *…bygget sine prekener opp med Guds ord og hadde en enestående bibelkunnskap og troskap mot Guds ord. Som misjonsekretær hadde han god kontakt med misjonærene og var en inspirasjonskilde*.

## Bibliografi
Svartdahl har både vært medforfatter i og selv skrevet flere bøker.

* 1981 – *Merkesteiner* ISBN 82-534-0537-5
* 1989 – *Det står atter skrevet* ISBN 82-534-0745-9 
* 1992 – *Nådens under – rettferdiggjørelse, helliggjørelse,    utvelgelse, tjeneste* ISBN 82-7388-228-4
* 1992 – *Israel og menigheten i endetiden – et studium i Ruts    bok* ISBN 82-7388-263-2
* 1994 – *Levende fellesskap* ISBN 82-7388-301-9

## Referanser


## Litteratur
* Gustavsen, Anne. 2008. ''Hans Svartdahl er død''.  Korsets Seier. 16. november 2008
* Knudsen, Ernst. 2008. *Slik minnes vi Hans Svartdahl*. Korsets Seier. 21. november 2008. Side 21.
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. Side 239. ISBN 82-534-0599-5
* Østby, David André. 2008. *Egil Svartdahl: Ordet var fars kilde*. Korsets Seier. 21. november 2008. Side 20-21.

## Eksterne lenker
Hans Svartdahl er død - Korsets Seier
E-handelssekretariatet

**E-handelssekretariatet** var et norsk forvaltningsorgan under Fornyings- og administrasjonsdepartementet. Sekretariatets målsetting var å øke fokus på bruken av elektronisk handel («e-handel») i offentlig sektor, samt sikre videreutvikling av elektroniske tjenester og støttefunksjoner i forbindelse med effektivisering av offentlige innkjøp.

E-handelssekretariatet ble etablert i 2005 som en videreføring av sekretariatsfunksjonen for Program for elektronisk handel i det offentlige (E-handelsprogrammet) i Statens forvaltningstjeneste. Sekretariatet ble innlemmet i Direktoratet for forvaltning og informasjons- og kommunikasjonsteknologi fra 1. januar 2008 sammen med Norge.no og Statskonsult.

## Eksterne lenker
* www.ehandel.no
Álava

**Álava** (spansk) eller **Araba** (baskisk) er en provins i den autonome regionen Baskerland i Spania. Provinshovedstaden er Vitoria som også er hovedstad for regionen Baskerland.

Álava grenser til provinsene Guipúzcoa, Vizcaya, Burgos, Navarra og La Rioja. Innenfor provinsen er også en enklave som tilhører provinsen Burgos kalt Condado de Treviño. Álava ligger øst i de cantabriske fjellene, elven Ebro har sitt utspring like vest for provinsen og provinsens sørgrense mot La Rioja følger for en stor del denne.

## Referanser


## Eksterne lenker
*
UD Almería

**Unión Deportiva Almería** er et spansk fotballag fra byen Almería, Andalucía.

Klubben ble stiftet den 26. juli 1989 etter en sammenslåing av klubbene *Almería CF* og *Polideportivo Almería.*

De spiller sine hjemmekamper på *Power Horse Stadium* som har en tilskuerkapasitet på .

## Spillerstall
Oppdatert 12. november 2024.

### Utlånte spillere

## Referanser


## Eksterne lenker
*
Almería

**Almería** er en by og kommune i det sørøstlige Spania, ut mot Middelhavet. Byen er hovedstad i provinsen Almería. Kommunen har  innbyggere (2021). 

Byen ble grunnlagt av maurerne i 955 for å styrke kontrollen over Middelhavet. Den ligger i et ørkenlandskap som har gjort at mange spaghetti-western filmer er blitt innspilt i området. Byen er også kjent for naturiststrender og er et populært feriemål med en av Europas høyeste årlige gjennomsnittstemperaturer, 19 °C.

Den mauriske borgen Alcazaba er den nest største av de muslimske festningene i Sør-Spania, etter Alhambra.

Fotballaget UD Almería som spiller i Primera División kommer fra denne byen.

## Referanser


## Eksterne lenker
*
Kjerringvatnet (Rana)

**Kjerringvatnet** (sørsamisk: *Stoere Aahkajaevrie*) er en innsjø øst for Dunderlandsdalen i Rana kommune i Nordland.

Kjerringvatnet er oppkalt etter Kjerringfjellet, nord for innsjøen.

## Referanser




## Eksterne lenker
* Hjemmeside med bilder av kjerringvatnet